Voksenprogrammet skal være en fordypningssekvens som omhandler det å arbeide terapeutisk med voksne klienter. Det forventes derfor at kandidatene i all hovedsak jobber med voksne klienter (fra 18 år og oppover) mens de går på programmet. Alle kandidater skal ha med seg video-opptak fra terapi med voksne klienter til veiledning. Det hender at kandidater mot slutten av programmet begynner i barnepraksis, og da kan det muligens løses ved at de arbeider med voksne klienter i privatpraksis ved siden av, eller at de av arbeidsgiveren har lov til å ha noen voksenterapier, mens de arbeider med barn. I slike spørsmål henviser vi til Psykologforeningen, også for mulig forhåndsgodkjenning. Hvis en de neste par årene hovedsakelig arbeider med barn og ungdom, kan en ikke melde seg på voksenprogrammet. Det kan det være mer relevant å velge barne- og ungdomsprogrammet.
Det er Psykologforeningen som setter rammene for godkjenning av praksis og veiledning. Ved ytterligere spørsmål, anbefaler vi å ta kontakt med Rita Synnøve Standahl i Psykologforeningen (rådgiver i utdanningsavdelingen, telefon: 23 10 31 30).